О Б Щ И Н С К И   С Ъ В Е Т    П Е Р Н И К

Р Е Ш Е Н И Е  № 326
от 31.07.2024 г.
За разрешение по чл. 135 ал. 3 и чл. 124а, ал. 2 от ЗУТ за  изработване на проект за изменение на Подробен устройствен план – План за регулация и План за застрояване на ПИ 55871.515.9851 по КККР на гр. Перник, попадащ в  УПИ-Х 515.9851„За озеленяване”, кв. 185, гр. Перник, кв. Изток
На основание чл.21 ал.1 т.11 и ал.2 от ЗМСМА и чл.135 ал.3, и чл.124а, ал.2 от ЗУТ, във връзка с чл.62а, ал.2 и ал.3 т.2, чл. 134 ал.2 т.1, във връзка с чл.208, чл.134 ал.2 т.2 и чл.125 ал.1 от ЗУТ

ОБЩИНСКИ СЪВЕТ РЕШИ:
Разрешава да се изработи проект за изменение на Подробен устройствен план: 

              1. С изменение на Плана за регулация УПИ-Х 515.9851„За озеленяване”, кв. 185, гр. Перник, кв. Изток се преотрежда за УПИ-Х 515.9851 „За паркинг, ремонт и поддържане на транспортни средства” по имотни граници на имот  с идентификатор 55871.515.9851.

            2. С изменение на Плана за застрояване в УПИ-Х 515.9851 „За паркинг, ремонт и поддържане на транспортни средства” се предвижда свободно застрояване с показатели на предимно производствена устройствена зона /Пп/.

Проектът за ПУП-ПР и ПЗ да се изготви в мащаб 1:1000  върху планова основа на КККР и действащия регулационен план на гр. Перник, кв. Изток.

Във връзка с изискванията на чл. 17, ал. 7 и чл. 136, ал. 4 от ЗУТ, проектът за ПУП да се изработи в цифров вид и представи в CAD2 и CAD4 формат. Проектът да отговаря на изискванията на Закона за устройство на територията, Наредба № 7/2003 г. за правила и нормативи за устройство на отделните видове територии и устройствени зони и Наредба № 8/2001 г. за обема и съдържанието на устройствените планове на МРРБ.

Проектът за ПУП-ПР и ПЗ да се изготви еднофазно във фаза окончателен проект и да бъде съобразен с действащата нормативна уредба.

Проектът да се разгледа от Общински експертен съвет гр. Перник и по него да се предложи решение.   

Поради следните мотиви: В Община Перник е постъпило заявление с вх. № 23/ТР-5608/29.09.2023 г. от Анастасия Борисова с искане за допускане изработването на проект за изменение на ПУП-ПРЗ  на ПИ 55871.515.9851 по КККР на гр. Перник, попадащ в  УПИ-Х 515.9851„За озеленяване”, кв. 185, гр. Перник, кв. Изток, одобрен със Заповед № 2322/22.12.1978 г. и изменен със Заповед № 377/15.03.2013 г. на кмета на община Перник,  придружено със скица с предложение за изменение на ПУП-ПР и ПЗ, съгласно изискването на  чл. 62а, ал.2, чл. 62а, ал.3, т.2, чл. 134, ал.2, т.1, във връзка с чл. 208, чл. 134, ал.2, т.2 и чл. 125, ал. 1 от ЗУТ.  

Имотът обект на настоящото планиране се намира в гр. Перник, кв. Изток и представлява ПИ 55871.515.9851. 
С изработването на ПУП-ПР, УПИ-Х 515.9851 „За озеленяване”, кв. 185, гр. Перник, кв. Изток се преотрежда за УПИ-Х 515.9851 „За паркинг, ремонт и поддържане на транспортни средства” по имотни граници на имот  с идентификатор 55871.515.9851.

С изработването на ПУП-ПЗ, УПИ-Х 515.9851 „За паркинг, ремонт и поддържане на транспортни средства” се предвижда свободно застрояване в границите на ограничителните линии на застрояване, при условията на зона Пп /с параметри плътност 80%, озеленяване 20%, кинт 2,5, височина 15м.  

На основание чл.127, ал.1 от ЗУТ на 21.09.2023 год. от 10.00 часа в сградата на Община Перник, етаж.12, стая 1 е проведено обществено обсъждане за „Частично изменение на Подробен устройствен план на гр. Перник, кв. Изток, на ПИ 55871.515.9851 по КККР на гр. Перник, попадащ в  УПИ-Х 515.9851„За озеленяване”, кв. 185, гр. Перник, кв. Изток.

Мястото и датата на общественото обсъждане са оповестени в местна медия /вестник „Съперник” бр. 104/18.09.2023 год. „АLO.bg- обява № 9019991 от 14.09.2023 г., интернет страницата на Община Перник и залепена обява на определените за обяви места в сградата на Община Перник/.

На общественото обсъждане са присъствали представители на Община Перник, собственици на имота. 

Присъствалите на общественото обсъждате представители не са изразили забележки и  дават положително становище за изменение на ПУП – ПР и ПЗ за УПИ-Х 515.9851 „За озеленяване”, кв. 185, гр. Перник, кв. Изток., че същото е допустимо, целесъобразно и не засяга устойчивото развитие на територията.  

Решението е прието на заседание на Общинския съвет, проведено на 31.07.2024г., Протокол № 8 т. 39 от дневния ред и е подпечатано с официалния печат на Общинския съвет.
                                           ПРЕДСЕДАТЕЛ:
/Д. ЗАХАРИЕВ/

